HIKAYAT MAROXG MAHAWANGSA. 81 



Ada pun isteri raja Besiong terlihat oleh-nya sa-ekur gajah 

 terlalu aniat besar datang ka-rumah-nya dengan orang beratus- 

 ratus itu. Maka ia pun lari-lah dari dalam kebun sireh tiada-lah 

 ingat akan anak-nya lagi. Sa-ketika itu di-lihat-uya sakalian 

 orang itu berpaling balek menurut gajah itu, baharu-lah ia ter- 

 ingatkan anak-nya itu tinggal di-rumah. Maka ia pun berlari- 

 lafi datang melihat anak-nya sudah tiada lagi di-atas rumah. 

 Maka segera-lah ia menurut gajah itu tiada kelihatan lagi. Maka 

 di-turut-nya juga mengikut bekas tapak kaki gajah itu. Maka 

 di-dapati-nya kain charek sadikit-sadikit sa-panjang-panjang jalan 

 itu. Maka di-kenal-nya ya-itu kain ikat pinggang suami-nya di- 

 charek oleh anak-nya di-taburkan menjadi tanda ia yang di-bawa 

 oleh gajah itu karna ia hendak terjun dari atas gajah takut sebab 

 gajah itu tinggi. Maka tiada berapa lama-nya ber jalan itu maka 

 sampai-lah ka-kota langsong ka-balai penghadapan. Pada masa itu 

 menteri keempat pun ada hadzir menanti hendak menyambut raja- 

 nya. Demi di-lihat menteri keempat gajah itu datang dengan 

 perlahan-lahan seperti orang berarak laku-nya dengan tempek sorak 

 segala rayat yang mengiringkan kiri kanan membawa segala 

 tunggul panji-panji serta dengan bunyi-bunyian terlalu ramai. 

 maka meiiteri keempat pun segera-lah datang menyambut anak 

 raja itu di-bawa naik ka-penghadapan langsong di-kenakan segala 

 pakaian raja-raja yang bermahkota yang berkemunehak manikam 

 yang ljeremas pakaian raja yang besar-besar makin pula bertambah- 

 tambah baik-nya. Sa-telah sudah ia memakai maka di-dudokkan- 

 nya pada tempat kedudokan raja Besiong itu. Maka segala men- 

 teri hulubalang rayat tentera hina din a sakalian pun berhimpun 

 menyembah mengatakan^ " Daulat tuanku makin bertambah-tambah 

 daulat. 7 ' Maka akan hal-nya itu bertambah-tambah baik berseri- 

 seri ayer muka-nya itu berchahaya warna-nya, maka hairan-lah 

 segala yang melihat. Sa-telah itu maka menteri keempat pun 

 bangun-lah memegang anak raja itu dua-dua orang sa-belah tangan 

 membawa masok ka-dalam istana menyerahkan ka-pada raja perem- 

 puan. Maka raja perempuan pun sangat-lah suka melihat 

 anakanda baginda itu, lalu menteri keempat pun keluar ka-balai 

 rong perjamu makan milium ka-pada gajah Clemala Johari dan 

 orang sakalian. Sa-telah sudah maka di-suroh oleh menteri ke- 

 empat kembali ka-tempat-nya, Maka raja perempuan terlalu amat 

 hairan melihat rupa paras-nya anak raja itu tiada bersalahan lagi 

 dengan raja Besiong itu. Maka apabila di-lihat oleh raja perem- 

 puan kain ikat pinggang raja Besiong itu ada lagi tinggal panjang 

 lima hasta, maka di-kenal-lah oleh raja perempuan budak itu 

 anak raja Besiong, maka kata raja perempuan, " Hal anak-ku. ada- 

 kah lagi ayahanda anak-ku itu ? ". Maka kata-nya, " Bahawasa- 

 nva ayah beta itu, entah-kah ia menurut datang ka-mari ini. 

 Dengan sebab itu kain ini tinggal sadikit sahaja karna- beta charek 

 champakkan sa-panjang jalan beta ka-mari ini/ 7 Maka kata raja 

 perempuan, " Ta'dapat tiada tentu-lah bonda anak-ku itu menurut 

 ka-mari." Maka titah raja perempuan ka-pada segala dayang- 



R. A. Soc, No. 72, 1916. 



